Anders Giske

Anders Giske (født 1959) er en tidligere fotballspiller, nå sportslig leder i Sogndal IL som blant annet har spilt 38 landskamper for .

 Karriere 
 Tidlig karriere 
Giske drev som tenåring med mange idretter; terrengløp, langrenn, bordtennis og fotball, hopp og bryting, men han bestemte seg etterhvert for å satse på fotball. Han startet sin fotballkarriere for Goma, der han spilte til han gikk til Kristiansund FK.

 I Brann 
I 1979 gikk Giske til Brann, der han fikk 16 kamper og var med på å rykke ned samme år.

 Nürnberg 
Sommeren 1983 gikk Giske til FC Nürnberg, der den nåværende fotballagenten Rune Hauge var co-manager. Han markerte seg straks i Bundesliga, men likevel rykket FC Nürnberg ned allerede i hans første sesong der. Giske ønsket ikke å spille i 2. Bundesliga og fikk da kontraktstilbud fra Schalke 04 og Bayer Leverkusen. Han gikk etterhvert til Bayer Leverkusen, men i løpet av det drøye året han spilte for klubben slet han med skader og manglende tillit fra treneren. Høsten 1985 returnerte han derfor til FC Nürnberg. Sesongen 1985/86 berget klubben såvidt plassen, men personlig spilte Giske så bra at han var på «rundens lag» 5 ganger i fotballmagasinet Kicker. De tre neste sesongene var han kaptein og klubbens best betalte spiller.

I 1986 ble han valgt til «årets spiller» av norske sportsjournalister. Kicker valgte ham også på «årets lag» i 1986/87 etter at han ble banens beste i 8 kamper, nest flest i Bundesliga den sesongen. I 1987 ble Giske utnevnt til landslagskaptein av Tord Grip, og fikk beholde rollen da Ingvar Stadheim overtok landslaget.

 FC Köln 
Våren 1989 valgte Giske å forlate Nürnberg til fordel for FC Köln, der han skulle overta etter Jürgen Kohler som var solgt til Bayern München. Med Köln tok han en 2.-plass i ligaen, kom til semifinalen i UEFA-cupen og finale i den tyske cupen. Kontrakten med Köln løp ut våren 1992, etter en god sesong av Giske. Giske ble tilbudt en ny kontrakt, men Giske hadde da allerede bestemt seg for å reise hjem til Norge og Brann på grunn av en liten ryggskade. 

 Etter spillerkarrieren 
Brann fikk liten nytte på banen av Giske på grunn av ryggskaden. Han overtok et lederverv i Brann like etter og fortsatte å arbeide med spillerutvikling i klubben frem til 1998. I 1999 overtok han som assistenttrener og var i perioder trener ved Bergen Fotball Akademi. Etter noen år gikk han over til Sogndal IL som spillerutvikling. Anders Giske har siden høsten 2005 vært ansatt som sportslig leder for Sogndal IL. Han har tatt fotballforbundets Trener III og Leder III-utdannelse. Han er også medeier og gründer i firmaet 2feet, som antas å ha oppfunnet den nye ballgolfsporten og ferdighetsspillet Putball.Putball FindOwnerSearch

Han har tre barn og datteren Madeleine Giske har spilt kamper for juniorlandslaget (U-19) og han har spilt i ungdomsavdelingen hos Brann.

De siste årene har Giske hatt ansvaret for utvikling og produksjon av profesjonelt innhold for «Giske Defending», som fokuserer på å utvikle fotballferdigheter og kunsten å forsvare for spillerne og trenerne også.«Giske Defending» Football Defence Skills The ultimate learning centre giskedefending.com

 Landslagsspill 
Anders Giske 38 landskamper og bidro han sterkt til den berømte 2-1 seieren over England i 1981. Han spilte stort sett midtstopper eller venstreback og fikk dermed ikke vist sine offensive kvaliteter. Giske la opp på ladslaget etter 1-2 mot Jugoslavia på Ullevaal Stadion 14. juni 1989.

 Landskamper 
 3 kamper for U-16 (0 mål)
 15 kamper for U-19 (2 mål)
 12 kamper for U-21 (3 mål)
 38 A-landskamper (0 mål): 1979-89 (kaptein i 11 kamper)

 Karrierestatistikk 
KlubbSesKamperMålDivPlassFA-cupLiga-cupE-cupManagerBrann1979160112--Egil AustbøBrann19800021--Les ShannonBrann1981202110--Les ShannonLillestrøm SK1982141134. runde--Brann19832111110-1. rundeArve MokkelbostFC Nürnberg1983-84201BL181. runde--Heinz HöherBayer Leverkusen1984-85241BL13Kvart-fin--Dettmar CramerBayer Leverkusen1985-8650BL6Kvart-fin--FC Nürnberg1985-86191BL122. runde--Heinz HöherFC Nürnberg1986-87311BL92. runde--Heinz HöherFC Nürnberg1987-88241BL53. runde--Heinz HöherFC Köln1989-90291BL23. runde-Semi-finChristoph DaumFC Köln1990-91161BL7Finale-3. rundeErich RutemöllerFC Köln1991-92256BL43. runde--Jörg BergerBrann199230TL7-Karl Gunnar Björklund 

 Referanser 

 Eksterne lenker 
 Giske Defending



Kategori:Norske fotballspillere
Kategori:Norske landslagsspillere i fotball for herrer
Kategori:Personer fra Kristiansund kommune
Kategori:Norske fotballspillere i Tyskland
Kategori:Fotballspillere for Kristiansund FK
Kategori:Fotballspillere for SK Brann
Kategori:Fotballspillere for Lillestrøm SK
Kategori:Fotballspillere for 1. FC Köln
Kategori:Fotballspillere for 1. FC Nürnberg
Kategori:Fotballspillere for TSV Bayer 04 Leverkusen